  Виталий Пронин Н. Логиновлэн истребителезлэсь бервылъёссэ 2015-тӥ арын «Кубанский плацдарм» огазеяськонысь утчаськисьёс шедьтӥзы.Туала вакытэ но музъемысь шедё на Быдӟым оже быремъёслэсь лысьӧмъёссы. Огзэ та нуналъёсы вуттӥзы Ижкаре.Николай Логинов 1917-тӥ арын Ижын вордӥськем. 1939-тӥ арын армие басьтэмын вылэм. Ож кутскем бере сюрем 267-тӥ истребительной авиационной полке, И-153 истребителен лобам. Будэм младшой лейтенантозь, звенолэн командирез луэм. Кышкатэк ожмаськемез понна Горд Кизили но Горд Знамялэн орденъёсын пусъемын. Горд Знамя орденэз понна наградной листын гожтэмын: «1942-тӥ арын 2-тӥ-22-тӥ августэ тушмонлэсь мотомехвойскооссэ быдтылӥз. Со дыр ӵоже пилот 28 пол заданиосы лобаз. Группаеныз ӵош быдтӥз: 37 тушмон автомашинаосты, бензинэн 2 автоцистернаосты, 2 зениткаосты, 1 автобусэз, 135 солдатъёсты но офицеръёсты». 1942-тӥ арын октябре лётчик, задание потыса, чиптэм-чаптэм ышиз. «Буре ваён книгаын» гожтэмын «пропал без вести».Н. Логиновлэн истребителезлэсь бервылъёссэ 2015-тӥ арын «Кубанский плацдарм» огазеяськонысь утчаськисьёс шедьтӥзы. Краснодарысь но Ижысь поисковикъёслэн, асьме газет-журналъёслэн дэмен ужаменызы 2016-тӥ арын лётчиклэн ӵыжы-выжыосыныз герӟаськыны луиз.24-тӥ южтолэзе «Ижавиа» компания младшой лейтенантлэсь лысьӧмъёссэ Удмуртие вайиз. Н. Логинов берытскиз вордскем музъемаз, 75 ар ортчыса. Та пумысен сӥё-дано ужрад, нош собере Свято-Михайловской соборын отпевание ортчизы. Н. Логиновлэсь лысьӧмъёссэ ватозы 9-тӥ май котырын Ижын.Елена Рябина Туспуктӥз А. Горбунов  